B. Osobitná časť

K čl. I

K bodu 1 (§ 55 ods. 12)
	S cieľom zlepšiť kvalitu investícií v oblasti doplnkových dôchodkových fondov, a teda ochraňovať investorov v týchto fondoch sa vyžaduje, aby sa pri posudzovaní rizík predchádzalo výhradnému alebo mechanickému spoliehaniu sa na úverové ratingy alebo ich využívaniu ako jediného parametra. 

K bodu 2 (§ 70 ods. 2)
	Predmetným ustanovením sa rozširuje predmet dohľadu o monitorovanie primeranosti postupov doplnkovej dôchodkovej spoločnosti týkajúcich sa posúdenia kreditnej povahy aktív (úverová bonita aktív) a posudzovanie využívania odkazov na úverové ratingy.

K bodu 3 (Príloha č. 2)
	V prílohe č. 2 zákona sa dopĺňa smernica 2013/14/EÚ do Zoznamu preberaných právne záväzných aktov Európskej únie.

K čl. II

	Zákon nadobúda účinnosť 1. decembra 2014, za účelom splnenia termínu transpozície smernice 2013/14/EÚ, stanoveného na 21. decembra 2014.